счита, че средните разходи за кредитиране са от значение само при установяване на нормалната стойност въз основа на цените за вътрешния пазар, а са без значение, когато нормалната стойност се конструира въз основа на производствените разходи, какъвто е случаят с разглежданите видове на продукта. Причината за това е, че разходите за кредитиране не са свързани с производствените разходи, но обикновено са фактор, който се взема предвид при определянето на цените.
 (27)
 След оповестяването на временните заключения Jindal също така заяви, че за непредставителните продажби (7) Комисията не следва да използва действителния марж на печалбата, реализиран за тези продажби, тъй като той е прекалено висок, а вместо това следва да използва среднопретегления марж на печалбата на дружеството. След оповестяването на окончателните заключения производителят износител повтори твърдението си, но не представи нови доказателства.
 (28)
 Комисията отхвърли това твърдение, тъй като нормалната стойност за тези непредставителни продажби се основава на действителната печалба, реализирана от производителя износител при тези продажби, както е предвидено в член 2, параграф 6 от основния регламент.
 (29)
 След оповестяването на временните заключения същият производител износител заяви също, че разходите за превоз е следвало да бъдат приспаднати при корекциите, направени при конструирането на нормалната стойност. Това обаче е направено, тъй като Комисията още на етапа на временните мерки е приспаднала разходите за превоз, за да получи разходите на равнище франко завода при конструиране на нормалната стойност.
 (30)
 След оповестяването на окончателните заключения същият производител износител заяви, че има техническа грешка и в резултат на това разходите за опаковане не са приспаднати при корекциите, направени при конструирането на нормалната стойност. Беше установено, че твърдението е обосновано и грешката беше съответно коригирана.
 (31)
 След оповестяването на временните заключения промишлеността на Съюза повтори твърдението си, че Комисията трябва да направи корекция на нормалната стойност, като вземе предвид индийския данък върху износа на желязна руда. В паралелното антисубсидийно разследване Комисията установи, че цените на желязната руда в Индия са изкривени чрез различните ограничения на износа в Индия. При тези обстоятелства не е необходимо изкривяването да се разглежда допълнително в настоящото разследване, тъй като това би довело до двойно отчитане на въздействието на субсидията.
 (32)
 Поради липсата на други коментари изложеното в съображения 19 — 32 от регламента за временните мерки се потвърждава.
 2.2. Експортна цена
 (33)
 След оповестяването на временните заключения ECL заяви, че някои разходи, отчетени като ПОАР на свързаните дружества в Съюза, за експортните продажби, вече са били отчетени като разходи след вноса, което е довело до двойно отчитане. Освен това дружеството поиска корекция на някои разходи, взети предвид както при определянето на експортната цена в съответствие с член 2, параграф 9 от основния регламент, така и при прилагането на член 2, параграф 10, буква ж) от основния регламент. Комисията прие, че някои разходи са отчетени два пъти и ги приспадна от ПОАР на свързаните дружества в Съюза. Комисията също така направи корекции за някои разходи и отчисления при конструирането на нормалната стойност, когато бе необходимо.
 (34)
 Другият производител износител също посочи някои разходи, които са приспаднати два пъти, а именно като